CELEX: C2006/294/120
Language: el
Date: 2006-12-02 00:00:00
Title: Υπόθεση T-277/06: Προσφυγή της 9ης Οκτωβρίου 2006 — Omnicare κατά ΓΕΕΑ — Yamanouchi Pharma (OMNICARE)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/60
            
         Προσφυγή της 9ης Οκτωβρίου 2006 — Omnicare κατά ΓΕΕΑ — Yamanouchi Pharma (OMNICARE)
   (Υπόθεση T-277/06)
   (2006/C 294/120)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Omnicare Inc. (Covington, Ηνωμένες Πολιτείες) (εκπρόσωπος: M. Edenborough, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Yamanouchi Pharma GmbH (Χαϊδελβέργη, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να δεχθεί την προσφυγή·
            
         
               —
            
            
               να ακυρώσει την απόφαση του δευτέρου τμήματος προσφυγών στην υπόθεση R0446/2006-2 εξ ολοκλήρου·
            
         
               —
            
            
               
                  να αναπέμψει στο τμήμα προσφυγών για νέα εκδίκαση το αίτημα περί restitutio in integrum·
               
            
         
               —
            
            
               να καταδικάσει το ΓΕΕΑ στα δικαστικά έξοδα της προσφεύγουσας τα σχετικά με την προσφυγή ενώπιον του Πρωτοδικείου.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «OMNICARE» για προϊόντα και υπηρεσίες των κλάσεων 16 και 42 — Αίτηση αριθ. 284 067
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Yamanouchi Pharma GmbH
   
      Αντιταχθέν δικαίωμα επί σήματος ή σημείου: Εθνικό εικονιστικό σήμα «OMNICARE» για υπηρεσίες των κλάσεων 35, 41 και 42
   
      Απόφαση του τμήματος ανακοπών: Η ανακοπή έγινε δεκτή στο σύνολό της
   
      Απόφαση του τμήματος προσφυγών: Απόρριψη του αιτήματος για restitutio in integrum και κρίση του τμήματος ότι η προσφυγή θεωρείται μη ασκηθείσα
   
      Λόγοι ακυρώσεως: Εσφαλμένη ερμηνεία του άρθρου 78, παράγραφος 5, του κανονισμού 40/94 του Συμβουλίου, καθόσον κρίθηκε ότι το αίτημα για restitutio in integrum δεν είναι βάσιμο αν το αντικείμενο της αίτησης αφορά τη μη συμμόρφωση με την προθεσμία του άρθρου 59 του κανονισμού.